Suchinthana/ta-wikipedia huggingface dataset:
கோயமுத்தூர் மண்டலம்

கோயம்புத்தூர் மண்டலம் (Coimbatore region) என்பது இந்திய ஒன்றியம், தமிழ்நாட்டின் மண்டலங்களில் ஒன்று. தமிழ்நாட்டில் முதன்முதலில் தொடங்கப்பட்ட ஐந்து மண்டலங்களுள் இதுவும் ஒன்று. முதலில் தொடங்கப்பட்டப் பிற நான்கு மண்டலங்கள்: செங்கற்பட்டு மண்டலம், திருவண்ணாமலை மண்டலம், மதுரை மண்டலம், தஞ்சாவூர் மண்டலம். பின்னர் கோயம்புத்தூர் மற்றும் திருவண்ணாமலை மண்டலங்களிலிருந்து, சேலம் மண்டலம் உருவாக்கப்பட்டது. இந்த மண்டலத்தில் தமிழ்நாடு அரசின் பல்வேறு துறைகளின் மண்டல அலுவலகங்கள் இயங்கிவருகின்றன. அவற்றின் தலைமையகங்கள் கோயம்புத்தூர் நகரில் அமைந்துள்ளன. கோயமுத்தூர் மண்டலத்துக்கு உட்பட்ட மாவட்டங்களானது தமிழ்நாடு அரசின் வெவ்வேறு துறைகளிலும் அவற்றின் தேவைக்கேற்ப சிற்சில மாறுபாடுகளுடன் உள்ளன.

உள்ளடக்கிய மாவட்டங்கள்

பொதுப்பணித்துறை 
தமிழ்நாட்டின், திருச்சிராப்பள்ளி மண்டலத்தை சீரமைத்து 2021, ஆகத்து 27 அன்று  கோயமுத்தூர் பொதுப்பணித் துறை மண்டலம் உருவாக்கப்பட்டது. அதில் அடங்கியுள்ள மாவட்டங்கள் பின்வருமாறு.
ஈரோடு மாவட்டம்
கோயம்புத்தூர் மாவட்டம்
சேலம் மாவட்டம்
தருமபுரி மாவட்டம்
திருப்பூர் மாவட்டம்
நாமக்கல் மாவட்டம்
நீலகிரி மாவட்டம்

தொழிலாளர் நலத்துறை 
தொழிலாளர் நலத்துறையின் கோயமுத்தூர் மண்டலத்தில் பின் வரும் ஐந்து மாவட்டங்கள் உள்ளன.
ஈரோடு மாவட்டம்
கரூர் மாவட்டம்
கோயம்புத்தூர் மாவட்டம்		
நீலகிரி மாவட்டம்			
திருப்பூர் மாவட்டம்

மேற்கோள்கள் 

தமிழ்நாடு மண்டலங்கள்
அமலெந்து குகா

அமலெந்து குகா (Amalendu Guha: 30 சனவரி 1924–7 மே 2015) வரலாற்றாசிரியர், கல்வியாளர், நூலாசிரியர் என அறியப்படுகிறார். அசாம், ஆங்கிலம், வங்காளம் ஆகிய மொழிகளில் நூல்கள்  எழுதியவர். அசாம் மாநில குமுக, பொருளியல் அரசியல் நிலைகளையும் சிக்கல்களையும் ஆய்வு செய்துள்ளார்.

சுயசரிதை 
அமலெந்து இம்பாலில் பிறந்தார். இவரது தந்தை ஜமினிசுந்தர் குகா ஒரு பள்ளி ஆசிரியர். கொல்கத்தா மாநிலக்கல்லூரியில் முதுகலைப் படிப்பு முடித்துவிட்டு தெசுப்பூரில் தர்ரங் கல்லூரியில் ஆசிரியராகப் பணி செய்தார். 1962 ஆம் ஆண்டில் சீனப் படையெடுப்பின் காரணமாக இவர் இந்தியப் பொதுவுடமைக் கட்சியில் தீவிரமாக இருந்ததால் கைது செய்யப்பட்டார்

தொழில் 

புனேயில் உள்ள கோகலே அரசியல் பொருளியல் நிறுவனம், தில்லிப் பல்கலைக் கழகம், கொல்கத்தாவில் சமூக அறிவியல் மையம் ஆகிய  கல்வி நிறுவனங்களில்  கற்பிக்கும் பணியை ஆற்றினார்.

இவர்து விருப்பப்படி இவர் இறந்ததும் இவருடைய  உடல் குவகாத்தி மருத்துவமனைக்குக் கொடையாக வழங்கப்பட்டது. இவருடைய கண்கள் குவகாத்தில் உள்ள சங்கர்தேவ் நேத்ராலயாவுக்கு வழங்கப்பட்டது.

மேற்கோள்
 
http://www.thestatesman.com/news/northeast/eminent-historian-dr-amalendu-guha-passes-away/61971.html 
http://indianexpress.com/article/india/india-others/historian-amalendu-guha-dies-body-donated-to-medical-college/

வரலாற்றாசிரியர்கள்
1924 பிறப்புகள்
2015 இறப்புகள்
வைசாலி, பண்டைய நகரம்

.

வைசாலி (Vaishali), இந்தியாவின், பிகார் மாநிலத்தின், வைசாலி மாவட்டத்தில் அமைந்துள்ள தொல்லியல் நகரமாகும். இந்நகரம் பொ.ஊ.மு. ஆறாம் நூற்றாண்டில் வஜ்ஜி குடியரசின் தலைநகராக விளங்கியது.

சமண சமயத்தின் 24-ஆவது தீர்த்தங்கரர் வர்த்தமான மகாவீரர் வைசாலி நகரத்தில் பொ.ஊ.மு. 539-இல் பிறந்தவர்.  கௌதம புத்தர், தான் இறப்பிற்கு முன்னர், பொ.ஊ.மு. 483-இல் தனது இறுதி உபதேசத்தை பிக்குகளுக்கு இந்நகரில்தான் மேற்கொண்டார். பொ.ஊ.மு. 383-இல் வைசாலியில் இரண்டாம் பௌத்த மாநாடு நடந்தது. எனவே வைசாலி நகரம், பௌத்தர்களுக்கும், சமணர்களுக்கும் புனித தலமாக விளங்குகிறது.

இந்நகரில் அசோகரின் தூண்கள் அமைந்துள்ளன. இங்குள்ள 36 அடி உயர தூணின் உச்சியில் சிங்கத்தின் உருவம்  அமைந்துள்ளது. மேலும் செங்கற்களால் கட்டப்பட்ட குன்று போன்ற தூபியும் உள்ளது.

பொ.ஊ. 4-ஆம் நூற்றாண்டில் இந்தியாவிற்கு வருகை புரிந்த சீன பௌத்த துறவி பாஹியான் மற்றும் பொ.ஊ. 7-ஆம் நூற்றாண்டில் இந்தியாவிற்கு வருகை புரிந்த பௌத்த துறவி யுவான் சுவாங் ஆகிய இருவரும்  தங்களது பயணக் குறிப்பில் வைசாலி நகரத்தை குறித்துள்ளனர். அக்குறிப்புகளை அடிப்படையாகக் கொண்டு, பிரித்தானிய தொல்லியலாளரான அலெக்சாண்டர் கன்னிங்காம் என்பவர், 1861-ஆம் ஆண்டில் தற்போதைய வைசாலி மாவட்டத்தில் உள்ள  பஸ்ரா  எனும் கிராமத்தை அகழ்வாராய்ச்சி மேற்கொண்டு, காலத்தால் காணாமல் போன வைசாலி நகரத்தை கண்டுபிடித்தார்.

அமைவிடம் 
வைசாலி நகரம் பாட்னாவிலிருந்து 55 கிலோ மீட்டர் தொலைவிலும், முசாபர்பூர் நகரத்திலிருந்து 35 கிலோ மீட்டர் தொலைவிலும் அமைந்துள்ளது.

அருங்காட்சியகம் 
இந்தியத் தொல்லியல் துறையின் அருங்காட்சியகம், விஷ்வசாந்தி தூண் அருகே அமைந்துள்ளது.

இதனையும் காண்க 
 பௌத்த யாத்திரைத் தலங்கள்
 சமணப் புனிதத் தலங்கள்

வைசாலியில் குறிப்பிடத்தக்க பௌத்த சின்னங்கள்

இதனையும் காண்க 

 பௌத்த யாத்திரைத் தலங்கள்
 பௌத்த தொல்லியற்களங்கள்

மேற்கோள்கள்

வெளி இணைப்புகள் 

  Bihar State Tourism Developement Corporation

மேலும் படிக்க 
 
 

பௌத்த தொல்லியற்களங்கள்
பௌத்த யாத்திரைத் தலங்கள்
பீகார் மாநிலத்திலுள்ள ஊர்களும் நகரங்களும்
வைசாலி மாவட்டம்
இந்திய பௌத்த கோயில்கள்
பண்டைய இந்திய நகரங்கள்
பிகார் தொல்லியற்களங்கள்
கிலியர் ஏரி

கிலியர் ஏரி (Lake Hillier) என்பது தென் மேற்கு ஆஸ்திரேலியா கடற்கறைக்கு அப்பால் உள்ள பெரிய தீவுகளில் சிறுதீவும் அரிதான தீவுக்கூட்டமும் கொண்ட உப்பு ஏரி ஆகும். இது அதனுடைய மென்சிவப்பு நிறத்தினால் குறிப்பிடத்தக்கதாகிறது. ஏரியையும் தென்முனைப் பெருங்கடலையும் நீண்ட, மெல்லிய கடற்கரை பிரிக்கிறது.

உசாத்துணை

வெளி இணைப்புகள் 
 Lake Hillier website

மேற்கு ஆஸ்திரேலியா
ஆத்திரேலிய ஏரிகள்
பிரம்மாண்ட பட்டக ஊற்று

பிரம்மாண்ட பட்டக ஊற்று (The Grand Prismatic Spring) என்பது அமெரிக்க ஐக்கிய நாடுகளின் பெரிய வெந்நீரூற்றும் நியூசிலாந்து, டொமினிக்கா ஆகிய நாடுகளை அடுத்துள்ள உலகிலுள்ள மூன்றாவது பெரிய வெந்நீரூற்றும் ஆகும்.

பௌதீகக் கட்டமைப்பு 
இது கிட்டத்தட்ட  விட்டமும்  ஆழமும் கொண்டது. இது நிமிடத்திற்கு  நீரை   என்ற அளவில் வெளித்தள்ளுவாதாக கணக்கிடப்பட்டுள்ளது.

உசாத்துணை 

வெந்நீரூற்றுகள்
வயோமிங்
காப்பாளை

காப்பாளை (Chlorophytum tuberosum, Chlorophytum tulerosum) என்பது ஒரு சிறிய இனத்தைச் சேர்ந்த பூக்கும் தாவரம் ஆகும். இந்த தாவரம் பொதுவாக ஆப்பிரிக்கா, இந்தியா போன்ற நாடுகளில் காணப்படுகின்றது. ஆயூர்வேதத்தில் இது மருத்துவ குணம் உடையது என்று கூறப்பட்டுள்ளது. இதன் கிழங்கு மருந்துப் பொருளாக பயன்படுகிறது.

மேற்கோள்

மேலும் பார்க்க 
Aluka Profile
Article on Muslis

மேற்கோள்கள்

பூக்கும் தாவரங்கள்
இளவரசி (நடிகை)

இளவரசி ஒரு இந்திய நடிகை ஆவார். கங்கை அமரன் இயக்கி 1983இல் வெளிவந்த கொக்கரக்கோ  திரைப்படத்தில் அறிமுகமானார். தமிழ், தெலுங்கு, மலையாளம் மற்றும் கன்னட மொழிகளில் நடித்துள்ளார். தெலுங்குத் திரையுலகில் கல்பனா எனவும் கன்னடத் திரையுலகில் மஞ்சுளா சர்மா எனவும் அறியப்பட்டார்.

1980களில் வெளிவந்தத் திரைப்படங்களில் முன்னணி பாத்திரங்களிலும் பின்னர் வெளிவந்தத் திரைப்படங்களில் துணை கதைப் பாத்திரங்களிலும் நடித்துள்ளார். தமிழில் சம்சாரம் அது மின்சாரம், ஊமை விழிகள் போன்ற படங்களில் நடித்ததன் மூலம் அறியப்படுகின்றார்.

இளவரசி நடித்த திரைப்படங்கள் 
(இப்பட்டியல் முழுமையானதல்ல)
 கொக்கரக்கோ 
 ஊருக்கு உபதேசம்
 வேஷம்
 மாப்பிள்ளை சிங்கம்
 மண்ணுக்கேத்த பொண்ணு
 தாவணிக் கனவுகள்
 கரையை தொடாத அலைகள்
 அந்தஸ்து
 செயின் ஜெயபால்
 சம்சாரம் அது மின்சாரம்
 ஊமை விழிகள்
 அவன்
 தலையாட்டி பொம்மைகள்
 ஓடங்கள்
 ஜீவநதி
 தாய்க்கு ஒரு தாலாட்டு
 அடுத்த வீடு
 கல்யாண கச்சேரி
 எங்க வீட்டு ராமாயணம்
 வசந்தி
 பெண்மணி அவள் கண்மணி
 ஊமைக்குயில்
 ராசாத்தி கல்யாணம்
 முந்தானை சபதம்
 எதிர்காற்று
 எங்க ஊரு ஆட்டுக்காரன்
 அறுபது நாள் அறுபது நிமிடம்
 மங்கள நாயகன்
 முதல் மனைவி
 ஹிட்லர் (மலையாளம்)
 தில் (தெலுங்கு)
குங்குமச்சிமிழ்

மேற்கோள்கள் 

வாழும் நபர்கள்
20 ஆம் நூற்றாண்டின் இந்திய நடிகைகள்
மலையாளத் திரைப்பட நடிகைகள்
தமிழ்த் திரைப்பட நடிகைகள்
தெலுங்குத் திரைப்பட நடிகைகள்
கன்னடத் திரைப்பட நடிகைகள்
பொட்டி பழம்

பொட்டி பழம் (Clausena heptaphylla) என்பது ஆரஞ்சு பழம் வகையை சார்ந்த பேரின மருத்துவக் குனம் கொண்ட பழம் ஆகும். இது பூப்பூத்து காய்காய்க்கும் தாவரம் ஆகும். இது ஆப்பிரிக்கா, தெற்கு ஆசியா, ஆஸ்திரேலியா, பசிபிக் தீவுகளில் காணப்படுகிறது. 1768 ஆம் ஆண்டு டச்சு நாட்டின் தாவரவியலாளரால் உலகிற்கு அறிமுகம் ஆனது.

மேற்கோள்

மேலும் பார்க்க 

தாவரப் பேரினங்கள்
பூக்கும் தாவரங்கள்
பழ மரங்கள்
கும்பக்கரை தங்கய்யா

கும்பக்கரை தங்கய்யா 1991-இல் கங்கை அமரன் இயக்கத்தில் வெளிவந்த இந்தியத் தமிழ்த் திரைப்படமாகும். பிரபு, கனகா, பாண்டியன், எம். என். நம்பியார் ஆகியோர் முக்கிய வேடங்களில் நடித்திருந்தனர். இப்படத்திற்கு இளையராஜா இசையமைத்திருந்தார். ராமுமச்சான் தயாரித்திருந்தார்.

நடிகர்கள் 

 பிரபு
 கனகா
 பாண்டியன்
 எம். என். நம்பியார்
 செந்தாமரை
 கிங் பகதூர் 
 பப்லு பிரித்திவிராஜ்
 எஸ். எஸ். சந்திரன்
 செந்தில்
 கோவை சரளா
 காந்திமதி
 எஸ். என். லட்சுமி
 எஸ். என். பார்வதி
 வி கோபாலகிருஷ்ணன்
 எ கே வீராசாமி
 பீலிசிவம் 
 ராஜாஜி
 பெரிய கருப்பு தேவர்

பாடல்கள் 
இத்திரைப்படத்திற்கு இளையராஜா இசையமைத்திருந்தார். பாடல் வரிகளை கங்கை அமரன் எழுதியிருந்தார். "என்னை ஒருவன் பாடச் சொன்னான்" பாடலை மட்டும் இளையராஜாவே எழுதியிருந்தார்.   "பூத்து பூத்து குலுங்குதடி" என்ற பாடல் சுத்த தன்யாசி இராகத்தில் அமைக்கப்பட்டது.

மேற்கோள்கள்

வெளி இணைப்புகள் 
 
 

1991 தமிழ்த் திரைப்படங்கள்
இந்தியத் தமிழ்த் திரைப்படங்கள்
கங்கை அமரன் இயக்கிய திரைப்படங்கள்
இளையராஜா இசையமைத்த திரைப்படங்கள்
பிரபு நடித்த திரைப்படங்கள்
எம். என். நம்பியார் நடித்த திரைப்படங்கள்
பாண்டியன் நடித்த திரைப்படங்கள்
செந்தில் நடித்த திரைப்படங்கள்
செந்தாமரை நடித்த திரைப்படங்கள்
காந்திமதி நடித்த திரைப்படங்கள்
கோவை சரளா நடித்த திரைப்படங்கள்
எஸ். எஸ். சந்திரன் நடித்த திரைப்படங்கள்
தாலாட்டு கேக்குதம்மா

தாலாட்டு கேக்குதம்மா 1991ஆம் ஆண்டில் ராஜ்கபூர் இயக்கத்தில் வெளியான ஒரு  தமிழ்த் திரைப்படமாகும். ராஜ்கபூர் இயக்கிய முதல் திரைப்படமான இப்படத்தில் பிரபு, கனகா, சில்க் சுமிதா ஆகியோர் முக்கிய வேடங்களில் நடித்திருந்தனர். விஜயலட்சுமி சீனிவாசன், காஞ்சனா சிவராமன் ஆகியோர் இணைந்து தயாரித்த இத்திரைப்படத்திற்கு இளையராஜா இசையமைத்திருந்தார். 1991 நவம்பர் 5 அன்று வெளியான இத்திரைப்படம் 100 நாட்களைக் கடந்து வெற்றிகரமாக ஓடியது. இத்திரைப்படம், தெலுங்கில் சித்தம்மா மொகுடு என்ற பெயரில் மறுஆக்கம் செய்யப்பட்டது.

நடிகர்கள் 

 பிரபு - ராசைய்யா 
 கனக - பேச்சியம்மாள் 
 கவுண்டமணி - ராசைய்யாவின் சித்தப்பா
 செந்தில் - புலிபாண்டி 
 சில்க் ஸ்மிதா - டாக்டர் மேரி
 வடிவுக்கரசி - வடிவு 
 மௌனிகா - வள்ளி 
 விஜய சந்திரிகா
 ஒரு விரல் கிருஷ்ணா ராவ்
 பாண்டு
 சொக்கலிங்க பாகவதர் - முத்துக்காளை
 பூபதிராஜா 
 செ. ஆர் கிருஷ்ணமூர்த்தி
 ஓமக்குச்சி நரசிம்மன்
 கோவை செந்தில்
 சக்திவேல்

பாடல்கள் 
இளையராஜாவின் இசையமைப்பில் 1991ஆம் ஆண்டில் வெளியான இத்திரைப்படத்தில் இடம்பெற்ற ஆறு பாடல்களையும் வாலி எழுதியிருந்தார்.

மேற்கோள்கள் 

1991 தமிழ்த் திரைப்படங்கள்
இந்தியத் தமிழ்த் திரைப்படங்கள்
பிரபு நடித்த திரைப்படங்கள்
இளையராஜா இசையமைத்த திரைப்படங்கள்
அறிமுக இயக்குநர் திரைப்படங்கள்
கவுண்டமணி நடித்த திரைப்படங்கள்
செந்தில் நடித்த திரைப்படங்கள்
வடிவுக்கரசி நடித்த தமிழ்த் திரைப்படங்கள்
முழு நீதிப்பீடம்

முழு நீதிப்பீடம் (Full Court, full bench) என்பது ஒரு வழக்கில் இரண்டுவிதமான தீர்ப்புகள் வரும்போது அந்த வழக்கை விசாரிப்பதற்காக இரண்டுக்கும் மேற்பட்ட நீதிபதிகள் நியமிக்கப்படுகிறார்கள், இவர்களை முழு நீதிப்பீடம் என்று கூறப்படுகிறது. பொதுவாக எந்த வழக்கையும் ஒரு தனி நீதிபதி மட்டுமே விசாரிப்பது வழக்கம், ஆனால் முழு நீதிப்பீடம் அமைவது ஒருசில வழக்குகளுக்கு மட்டுமே. தமிழகத்தில் நடந்த வழக்கு ஒன்றில் இந்த முறை பயன்படுத்தப்பட்டது.

மேற்கோள் 

இந்திய நீதிமன்றங்கள்
எம். கே. நாராயணன்

மாயன்கொட்டி கேளதில் நாராயணன் அல்லது எம். கே. நாராயணன் (Mayankote Kelath Narayanan, பிறப்பு: 10 மார்ச் 1934) இந்திய காவல் பணியிலிருந்து, பின்னர் இந்திய பாதுகாப்பு ஆலோசகராகவும் (2005–2010), மேற்கு வங்காளத்தின் 24வது ஆளுநராகவும் பதவி வகித்தவர் ஆவார். இவரது சேவைக்காக இந்திய அரசு 1992 ஆம் ஆண்டு பத்மஸ்ரீ விருதினை வழங்கியது.

வாழ்க்கைக் குறிப்பு 
இவர் இந்திய நாட்டில் கேரளா மாநிலத்தில் பாலக்காடு மாவட்டத்தில் உள்ள ஒற்றப்பாலம் என்ற ஊரில் பிறந்தார்.  சென்னை லயோலா கல்லூரியில் தனது படிப்பை முடித்தார். இவரின் மனைவியின் பெயர் பத்மினி, இவரின் மகன் பெயர் விஜய், மகள் பெயர் மேனா ஆகும். இவரது பேரன் அஜித் நம்பியார் பீபில் (BPL Group) நிறுவனத்தில் தலைவர் மற்றும் நிர்வாக இயக்குனராக உள்ளார்.

தாக்குதல் 
2015 ஆம் ஆண்டு நவம்பர் 04 ஆம் திகதி அன்று சென்னை மியூசிக் அகாதமியில் நடந்த கருத்தரங்கில் இலங்கை தமிழ் அகதிகளின் எதிர்காலம் பற்றி உரையாற்றிவிட்டு வந்தவர் தாக்கப்பட்டார். தமிழர்களுக்கு எதிரான இலங்கைப் போரின் போது தமிழர்களுக்கு எதிராக செயல்பட்டார் என்று சில அமைப்புகள் வெளியில் போராட்டம் செய்து கொண்டிருந்தபோது இந்த நிகழ்வு நடந்தது.

மேற்கோள்கள்

வெளி இணைப்புகள்
 M. K. Narayanan by B. Raman 

மலையாள நபர்கள்
1934 பிறப்புகள்
வாழும் நபர்கள்
இந்தியாவின் பாதுகாப்பு ஆலோசகர்கள்
மேற்கு வங்காள ஆளுநர்கள்
பத்மசிறீ விருது பெற்ற குடிமைப் பணி அதிகாரிகள்
அணிலாடி

அணிலாடி கிராமம், இந்தியாவில், தமிழ்நாட்டில், விழுப்புரம் மாவட்டம், செஞ்சி வட்டத்தில் அமைந்துள்ளது. செஞ்சி மற்றும் திண்டிவனத்திற்கு மிக அருகில் அமைந்துள்ளது. இந்த கிராமத்தில் இந்து மற்றும் கிறித்தவ மதத்தைச் சார்ந்த மக்கள் வசிக்கின்றனர். இவர்கள் தமிழ் மொழி பேசுகின்றனர். இந்த ஊரில் புகழ் பெற்ற தூய இதய ஆண்டவர் ஆலயம் அமைந்துள்ளது. அணிலாடி கிராமம் எரம்பட்டு, கொட்டாரம் மற்றும் அணிலாடியை உள்ளடக்கியதாகும். பல்வேறு சமூகத்தைச் சேர்ந்த மக்கள் ஒற்றுமையுடன் இவ்வூரில் வசித்து வருகின்றனர்.

பள்ளி மற்றும் மருத்துவமனைகள் 

இந்த ஊரில் ஒரு ஆரம்பப் பள்ளியும், தூய இதய மேனிலைப்பள்ளியும் (Sacred Heart Higher Secondary School) அமைந்துள்ளன. ஒரு அரசு சுகாதார நிலையமும், தனியார் மருத்துவமனையும் உள்ளன.

போக்குவரத்து 

அணிலாடி கிராமத்திற்கு செஞ்சி, திண்டிவனம் மற்றும் விழுப்புரத்தில் இருந்து நேரடிப் பேருந்து போக்குவரத்து உள்ளது. அரசு மற்றும் தனியார் பேருந்துகள் இயக்கப்படுகின்றன. அருகிலுள்ள தொடர் வண்டி நிலையம் திண்டிவனம் மற்றும் விழுப்புரம் ஆகும். அருகிலுள்ள விமான நிலையம் சென்னை ஆகும்.

தொழில் 

இங்குள்ள மக்கள் விவசாயத்தை முக்கிய தொழிலாகக் கொண்டுள்ளனர். இவ்வூரில் ஆசிரியர்களும், ராணுவத்தினரும் குறிப்பிடத்தக்க அளவில் உள்ளனர்.

சான்றுகள் 

விழுப்புரம் மாவட்டத்திலுள்ள கிராமங்கள்
நியூசிலாந்துத் துடுப்பாட்ட அணியின் ஆத்திரேலிய சுற்றுப் பயணம், 2015

நியூசிலாந்து துடுப்பாட்ட அணியின் ஆத்திரேலிய சுற்றுப் பயணம், 2015 என்பது, 2015ம் ஆண்டில் நியூசிலாந்து அணியினர் ஆசுத்திரேலியாவில் சுற்றுப்பயணம் செய்து துடுப்பாட்டப் போட்டிகளில் கலந்துகொண்டது குறித்ததாகும்.
நியூசிலாந்து துடுப்பாட்ட அணி ஆத்திரேலியாவில் 2015 அக்டோபர் 23 முதல் டிசம்பர் 1 வரை அந்நாட்டு அணிக்கு எதிராக மூன்று தேர்வுப் போட்டிகளிலும், நான்கு முதல் தரப் போட்டிகளிலும் கலந்து கொண்டது. அடிலெய்டு ஓவலில் நடைபெறும் மூன்றாவது தேர்வு ஆட்டம் முதல் தடவையாக பகல்-இரவு நேர ஆட்டமாக நடைபெறுகிறது. பகல்-இரவு ஆட்டத்திற்காக இளஞ்சிவப்பு நிறப் பந்து விளையாடுவதற்குத் தேர்ந்தெடுக்கப்பட்டுள்ளது.

ஆத்திரேலிய அணி 2–0 என்ற கணக்கில் தொடரை வென்றது.

அணிகள்

தேர்வுப் போட்டிகள்

1வது தேர்வு

2வது தேர்வு

3வது தேர்வு

மேற்கோள்கள்

வெளி இணைப்புகள்
 Series home at ESPN Cricinfo

பன்னாட்டுத் துடுப்பாட்ட சுற்றுப் பயணங்கள்
2015 இல் விளையாட்டுகள்
ஆத்திரேலியாவில் துடுப்பாட்டம்
நியூசிலாந்தில் துடுப்பாட்டம்
முக்திநாத்

முக்திநாத் (Muktinath), நேபாள நாட்டின், முஸ்தாங் மாவட்டம் அமைந்த  இமயமலையில், முக்திநாத் பள்ளத்தாக்கில், 3,710 மீட்டர் உயரத்தில் அமைந்த, இந்து மற்றும் பௌத்தர்களின் புனித தலமாகும்.

வைணவர்கள் போற்றும் 108 திவ்ய தேசங்களில், முக்திநாத் 105வது திவ்ய தேசமாகும். திருமங்கையாழ்வார் மற்றும் பெரியாழ்வார் ஆகியவர்கள் முக்திநாதரை போற்றிப் பாடி மங்கள்சாசனம் செய்துள்ளனர். ஆண்டின் மார்ச் மாதம் முதல் சூன் மாதம் முடிய முக்திநாத் தரிசனம் செய்ய ஏற்ற காலமாகும்.

முக்திநாத்தில் பாயும் கண்டகி ஆற்றில் கிடைக்கும் சாளக்கிராமத்தை, வைணவர்கள் நாரயாணனின் அம்சமாக கருதி வீட்டின் பூஜை அறையில் வைத்து வழிபடுகிறார்கள்.

முக்திநாத் இருப்பிடத்தை 51 சக்தி பீடங்களில் ஒன்றாக சாக்தர்கள் கருதுகின்றனர்.  திபெத்திய பௌத்தர்கள் முக்திநாத்தை  நூறு புனித நீர் நிலைகள்  எனப் போற்று வழிபடுகிறார்கள்.  தாந்திரீக திபெத்திய பௌத்தர்கள், முக்திநாத்தில் உள்ள  டாகினி  என்ற பெண் தெய்வத்தின் இருப்பிடமாக கருதுகின்றனர்.

பயண காலம் & வழி
ஆண்டின் மார்ச் மாதம் முதல் சூன் மாதம் முடிய முக்திநாதரை தர்சனம் செய்ய ஏற்ற காலமாகும்.
கடும் குளிர் மற்றும் மேக மூட்டத்தால் முக்திநாத் பயணம் கடுமையானது. எனவே முதலில் காட்மாண்டிலிருந்து, பொக்காராவை அடைந்து,  அங்கிருந்து வான் வழியாக ஹெலிகாப்டர் அல்லது சிற்றுந்து மூலம் முக்திநாதரை தரிசிக்கலாம். பொக்காராவிலிருந்து முக்திநாத் செல்லும் வழியில் ராணிபௌவா, ஜோர்கோட், ஜார்கோட், சோங்கூர், காக்பெனி அல்லது ஜோம்சோம் ஆகிய இடங்களில் தங்க வசதியுள்ளது. சிற்றுந்து மூலம் காத்மாண்டிலிருந்து 377 கிலோ மீட்டர் தொலைவில் உள்ள முக்திநாத் கோயிலை அடைய 10 மணி நேரமாகும். காத்மாண்டிலிருந்து வான் வழியாக 194 கிலோமீட்டர் தொலைவில் அமைந்துள்ளது.

இதனையும் காண்க
 பசுபதிநாத் கோவில்
 சங்கு நாராயணன் கோயில்
 லும்பினி
 பௌத்தநாத்
 பக்தபூர் நகர சதுக்கம்
 பாதன் நகர சதுக்கம்
 அனுமன் தோகா நகர சதுக்கம்
 பொக்காரா
 சுயம்புநாதர் கோயில்
 சித்வான் தேசியப் பூங்கா
 கண்டகி ஆறு
 உலக பாரம்பரியக் களங்களின் பட்டியல் - ஆசியாவும் ஆஸ்திரலேசியாவும்

படக்காட்சியகம்

மேற்கோள்கள்

வெளி இணைப்புகள்
 http://www.muktinathdarshan.com
 முக்திநாத் யாத்திரை - காணொளி
  முக்திநாதரை வழிபடும் இந்தியப் பிரதமர் நரேந்திரமோடி - காணொளி
கூகுள் மேப்பில் முக்திநாத் கோயிலின் அமைவிடம்
 http://www.sharmatravelsnepal.com/muktinath 
 http://www.lumleholidays.com/pligrimage-tours/muktinath-tour.html
 http://www.tirupatiholidays.com/tour/Muktinath.htm 
 http://www.muktinathtour.com/muktinath.html 
 http://www.muktinath.org/muktinath/  More backgrounds on Muktinath-Chumig Gyatsa

{{#if:{} 
}}
<noinclude>

நேபாள இந்துக் கோயில்கள்
108 திவ்ய தேசங்கள்
ஆசிய மாதக் கட்டுரைகள் நவம்பர் 2015
வைணவ தலங்கள்
இந்து யாத்திரைத் தலங்கள்
ஆரணிப் பட்டு

ஆரணிப் பட்டு சேலை (Arani sarees) என்பது இந்திய  நாட்டில் உள்ள தமிழ்நாட்டின் ஆரணி நகரில் உருவாக்கப்படும் ஒரு பாரம்பரிய பட்டுச் சேலை ஆகும்..இந்த பட்டுப்புடவைகளை ஆரணி நகரில் தயாரிக்கப்படுவதால் ஆரணியை, ஆரணி பட்டு நகரம் (ஆரணி சில்க் சிட்டி) எனவும் அழைப்பர்

சேலை என்பது நான்கு கெஜம் முதல் ஒன்பது கெஜம் வரை நீளமுள்ள தைக்கப்படாதத் துணி ஆகும். சாடி என்ற சமஸ்கிருத சொல்லை வேர்ச்சொல்லாகக் கொண்ட  சேலை குறித்த குறிப்புகள் ஐந்தாவது, ஆறாவது நூற்றாண்டு காலத் தமிழ் இலக்கியங்களில் காணப்படுகின்றன. தங்கச் சரிகை வேலைப்பாடுகள்  இச்சேலையில் உள்ளது.
ஆரணி சேலை புவிசார் குறியீடு பெற்றுள்ளது.
காஞ்சிபுரத்திற்கு அடுத்தப்படியாக பட்டுப்புடவைகளுக்கு பெயர் பெற்றது இந்த ஆரணி பட்டு நகரம். மாவட்டத்தில் அதிக வருவாய் ஈட்டித்தரும் நகரமாக ஆரணி நகரம் உள்ளது.

ஆரணி பட்டு உற்பத்தியில் மற்றும் விற்பனையில் ஆரணி பட்டுப் புடவைகளுக்கு 2018 ஆம் ஆண்டு தேசிய விருது பெற்றுள்ளது. ஆரணி சேலை புவிசார் குறியீடு பெற்றுள்ளது.[4]

ஆரணி பட்டு வரலாறு
இந்த தொழில் அதிக அளவில் ஆரணி மற்றும் ஆரணியை சுற்றியுள்ள பகுதிகளில் தழைத்தோங்கியது. வடமாதிமங்கலம் மற்றும் தேவிகாபுரம் போன்ற ஊர்களில் உள்ள கல்வெட்டுகளில் தறி நெசவு செய்த தகவல்கள் கிடைக்கின்றன. ஆரணியில் பட்டு நெசவு விஜயநகரப் பேரரசு காலத்தில் தொடங்கி ஜாகீர் ஆட்சி காலத்திலும் மற்றும் ஆங்கிலேயர் காலத்திலும் வளர்ச்சி அடைந்தது. தம்பன்ன செட்டியார் என்பவர் அமைத்த பட்டு முற்க்காலையே முதல் ஆலையாக கருதப்படுகிறது. பின்னர் அச்சுக்கட்டும் தொழிலை கண்ணையா நாயுடு என்பவரும், பல வண்ணங்களில் சாயமிடும் முறையை வி. விஜயராகவா நாயுடு என்பவரும் கொண்டு வந்தனர். பின்னர் படிப்படியாக பட்டு உற்பத்தி நெசவாளர்களும், பட்டு உற்பத்தி விற்பனையாளர்களும் பெருகினர்.

ஆரணி பட்டுக் கைத்தறி குழுமம்

தமிழகத்தில் அசல் வெள்ளி ஜரிகை இழைகளை பயன்படுத்தி நெசவு செய்யும் கைத்தறி பட்டுச் சேலை குழுமங்களிலியே மிகப்பெரிய குழுமமாக ஆரணி இயங்கி வருகிறது. 35000க்கும் மேற்பட்ட பாரம்பரியமான நெசவு கலைஞர்களைக் கொண்டு ஆரணி இயங்கி வருகிறது

மேற்கோள்கள்

வெளியிணைப்புகள்
ஆரணிக்கு அடையாளம் தந்த பட்டு

புடவைகள்
புவிசார் குறியீடு பெற்ற தமிழ்நாட்டுப் பொருட்கள்
காந்தாரத்தில் புத்தர் சிலை

காந்தார புத்தர் சிலை, இன்றைய பாகிசுத்தானில் இருப்பதும், பண்டைய காந்தாரத்தைச் சேர்ந்ததுமான சமால் கார்கி என்னும் களத்தில் எடுக்கப்பட்ட ஒரு தொடக்ககாலப் புத்தர் சிலை ஆகும். இது கிபி இரண்டாம் அல்லது மூன்றாம் நூற்றாண்டைச் சேர்ந்தது. இது இப்போது பிரித்தானிய அருங்காட்சியகத்தில் 33ம் எண் அறையில் உள்ளது. கிபி முதலாம் நூற்றாண்டு வரை ஞானம் பெற்ற நிலையில் உள்ள புத்தர் சிலைகள் உருவாக்கப்படவில்லை. இக்காலத்துக்கு முன்னர் புத்தரை உயிரின உருவில் அமையாத காலடி போன்ற அனிகோனிக் குறியீடுகளால் பிரதிநிதித்துவம் பெற்றார். இப்பகுதி, பேரரசன் அலெக்சாண்டரால் உருவாக்கப்பட்ட கிரேக்க-பக்ட்ரிய இராச்சியத்தின் ஒரு பகுதியாக இருந்ததால், பிற காந்தார, கிரேக்க- பௌத்த கலைகளைப் போலவே இந்தச் சிலையும் பண்டைய கிரேக்கக் கலையின் செல்வாக்கைக் கொண்டுள்ளது.காந்தாரம்,  மாமன்னர் அலெக்சாண்டரின் ஆளுகைக்கு உட்பட்ட  கிரேக்க-பாக்டீரிய ஆட்சிப்பரப்பின் ஒரு  பகுதியாக இருந்தது.

விபரங்கள்

இச்சிலை இளகல் தீப்பாறையில் செதுக்கப்பட்டதனால், விரல் நகங்கள் வரையான நுணுக்கமாகச் செதுக்க முடிந்தது. நியம நிலைகளுள் ஒன்றாகக் கருதப்படும் இச்சிலையில் நிலை தர்மச்சக்கர முத்திரையையைக் காட்டுகிறது. ஞானம் பெற்று, உத்தரப் பிரதேசத்தின் வாரணாசிக்கு அருகில் சாரநாத்தில் தனது முதலாவது உபதேசத்தை வழங்கிய பின்னரே புத்தர் இத்தகைய ஒரு நிலையை மேற்கொண்டார்.புத்தர் கிமு 4ம் நூற்றாண்டில் வாழ்ந்திருந்தாலும், கிபி இரண்டாம் அல்லது மூன்றாம் நூற்றாண்டில் செய்யப்பட்ட இச்சிலை தொடக்ககாலச் சிலையாகும். இவ்வாறான சிலைகள் கிபி முதலாம் நூற்றாண்டு வரை உருவாக்கப்படவில்லை. புத்தர் இறந்து முதல் நான்கு நூற்றாண்டுகள் புத்தர் அவரது காலடி போன்ற குறியீடுகளாலேயே காட்டப்பட்டார்.

இப்புத்தர் அரசிருக்கை அல்லது ஒரு மேடையில் இடப்பட்ட மெத்தையில் இருப்பதாகக் காட்டப்பட்டுள்ளது. இருக்கைக்கு முன்னால் தலையில் முடியும் ஒளிவட்டமும் பொருந்திய போதிசத்வர்களும், இரு புறமும் முழந்தாழிட்ட நிலையில் ஆணும் பெண்ணுமான இரு உருவங்களும் உள்ளன. இவ்விருவரும், இச்சிலையை உருவாக்குவதற்கான நிதியை வழங்கியவர்களாக இருக்கலாம் எனக் கருதப்படுகிறது.

பிபிசி வானொலி 4ன் 100 பொருட்களில் உலக வரலாறு என்னும் நிகழ்ச்சித் தொடரில் ஒரு பொருளாக இச்சிலை பயன்படுத்தப்பட்டது. குறியீடுகளால் காட்டப்பட்ட புத்தர் உருவச் சிலைகளாக வடிக்கப்படும் நிலை உருவாகியது தொடர்பான மாற்றங்களை இந்நிகழ்ச்சி விளக்கியது.

படக்காட்சியகம்

மேற்கோள்கள்

இவற்றையும் பார்க்கவும்
 100 பொருட்களில் உலக வரலாறு

பிரித்தானிய அருங்காட்சியகத்தில் உள்ள பொருட்கள்
பௌத்த சிற்பங்கள்
கந்தகார் மாகாணம்
புத்தர் சிலைகள்
சத்தியவாக்கு (திரைப்படம்)

சத்தியவாக்கு (Sathya Vaakku) 1990ஆவது ஆண்டில் ஆர். அரவிந்த்ராஜ் இயக்கத்தில் வெளியான ஒரு இந்தியத் தமிழ்த் திரைப்படமாகும். ராமவாசுதேவன் தயாரித்த இத்திரைப்படத்தில் பிரபு, சோபனா, நாசர், வினு சக்ரவர்த்தி ஆகியோர் முக்கிய வேடங்களில் நடித்திருந்தனர். இப்படத்திற்கு கியான் வர்மா இசையமைத்திருந்தார்.

நடிகர்கள் 
பிரபு 
சோபனா 
நாசர் 
வினு சக்ரவர்த்தி

பாடல்கள் 
இத்திரைப்படத்தின் பின்னணி இசை மற்றும் பாடல்களுக்கு கியான் வர்மா இசையமைத்திருந்தார்.

மேற்கோள்கள்

வெளி இணைப்புகள் 

1990 தமிழ்த் திரைப்படங்கள்
இந்தியத் தமிழ்த் திரைப்படங்கள்
பிரபு நடித்த திரைப்படங்கள்
வினு சக்ரவர்த்தி நடித்த தமிழ்த் திரைப்படங்கள்
வீரக்குமாரசாமி கோயில், வெள்ளக்கோயில்

அருள்மிகு வீரக்குமாரசாமி கோயில் தமிழ்நாட்டில், திருப்பூர் மாவட்டம், வெள்ளக்கோயில் என்னும் ஊரில் அமைந்துள்ளது. இக் கோயிலானது கொங்கு வெள்ளாளர் இனத்தில் உள்ள ஆந்தைகூட்டம், தனஞ்செயகூட்டம், மாடகூட்டம் என 11 கூட்டங்களின் குல தெய்வமாகும். இங்கு மூலவர் வீரக்குமாரசாமி. 54' உயரங்கொண்ட ஐந்து நிலை ராஜகோபுரமும், மூன்று நிலை கொண்ட 35' உயர உள்கோபுரமும் கொண்டுள்ளது.

வழிபாடு 

இக்கோயிலில் பொட்டிலி வழிபாடு மிகுந்த சிறப்புப் பெற்றது. இக்கோயிலின் தல விருட்சம் காக்கராட்டான் மரம் ஆகும்.

திருவிழாக்கள் 
தமிழ் மாசி மாதத்தில் சிவராத்திரி அன்று தேரோட்டம் மிகச் சிறப்பாக நடைபெறும்.

மேற்கோள்கள் 

வீரக்குமாரசாமி கோயிலில் இன்று கும்பாபிஷேகம் தினமணி, ஆகஸ்டு 22, 2010

வெளி இணைப்புகள்
Arulmigu Veerakkumara swamy , அதிகாரபூர்வ இணையதளம்

திருப்பூர் மாவட்டத்திலுள்ள கிராமக் கோயில்கள்
அரவிந்தராஜ்

அரவிந்தராஜ் (R. Aravindraj) இந்தியத் திரைப்பட இயக்குநர் ஆவார். விஜயகாந்த், கார்த்திக் ஆகியோர் நடிப்பில் 1986ஆவது ஆண்டில் வெளியான ஊமை விழிகள் திரைப்படத்தை இயக்கியதன் மூலமாக புகழ்பெற்றார்.

வாழ்க்கைக் குறிப்பு

இயக்கிய திரைப்படங்கள்

மேற்கோள்கள்

வெளி இணைப்புகள் 

வாழும் நபர்கள்
தமிழ்த் திரைப்பட இயக்குநர்கள்
இந்தியத் திரைப்பட இயக்குநர்கள்
திலக் மாரப்பன

திலக் மாரப்பன (Tilak Marapana) இலங்கை அரசியல்வாதியும், வழக்கறிஞரும், தேசியப் பட்டியல் நாடாளுமன்ற உறுப்பினரும், முன்னாள் அமைச்சரும் ஆவார். சட்டம், ஒழுங்கு, மற்றும் சிறைச்சாலைகள் சீர்திருத்தங்களுக்கான அமைச்சராகவும், பாதுகாப்பு, மற்றும் போக்குவரத்து அமைச்சராகவும், சட்டமா அதிபராகவும் பதவி வகித்தவர்.

ஆரம்ப வாழ்க்கையும் கல்வியும்
மாரப்பன இரத்தினபுரியைச் சேர்ந்த மாவட்ட நீதிபதி பி. மாரப்பனவின் மகன் ஆவார். கல்கிசை புனித தோமையர் கல்லூரியில் கல்வி கற்ற இவர் வேதியியல், கணிதம், மற்றும் சட்டத்துறையில் பட்டம் பெற்றவர்.

சட்டப் பணி
மாரப்பன இலங்கை சட்டமா அதிபர் திணைக்களத்தில் 1968 ஆம் ஆண்டு முதல் பணியாற்றினார். 1988 இவர் சனாதிபதி சட்டத்தரணியாக நியமனம் பெற்றார். 1992 முதல் 1994 வரை சட்டமா அதிபராகப் பணியாற்றினார்.

அரசியலில் 
2000 ஆம் ஆண்டில் ஐக்கிய தேசியக் கட்சியின் தேசியப் பட்டியல் நாடாளுமன்ற உறுப்பினராக நியமிக்கப்பட்டு நாடாளுமன்றம் சென்றார். 2001 இல் பாதுகாப்பு அமைச்சராக நியமிக்கப்பட்டார். 2002 இல் போக்குவரத்துத் துறை அமைச்சராகக் கூடுதல் பொறுப்பும் கொடுக்கப்பட்டது. 2015 இல் தேசியப் பட்டியலில் மீண்டும் நாடாளுமன்ற உறுப்பினராக நியமிக்கப்பட்டார். மைத்திரிபால சிறிசேனவின் அரசில் இவருக்கு சட்டம் ஒழுங்கு மற்றும் சிறைச்சாலைகள் மறுசீரமைப்பு ஆகிய துறைகளுக்கு பொறுப்பான அமைச்சர் பதவி 2014 செப்டம்பர் 4 இல் வழங்கப்பட்டது. இவர் அவன்காட் (மிதக்கும் ஆயுதக்கப்பல்) விவகாரத்தில் எழுந்த சர்ச்சைகளையடுத்து 2015 நவம்பர் 9 இல் பதவி விலகினார்.

மேற்கோள்கள் 

இலங்கை அமைச்சர்கள்
இலங்கையின் 15வது நாடாளுமன்ற உறுப்பினர்கள்
இலங்கை வழக்கறிஞர்கள்
ஐக்கிய தேசியக் கட்சி அரசியல்வாதிகள்
சிங்கள அரசியல்வாதிகள்
இருபத்தொராம் நூற்றாண்டு இலங்கை அரசியல்வாதிகள்
இரத்தினபுரி மாவட்ட நபர்கள்
இராதானாத் சிக்தார்

இராதானாத் சிக்தார் (Radhanath Sikdar) என்பார் எவரெஸ்ட்டின் உயரத்தை முதன்முதலாக சுமார் 8,848 மீட்டர் என்று கணித்த, 19-ம் நூற்றாண்டில் (1813 - 1870) வாழ்ந்த, வங்காள கணித இயல் அறிஞர். இதற்குப் பிறகே எவரெஸ்ட் சிகரமானது உலகின் மிகப்பெரியதென உலகத்தின் பிற ஆராய்ச்சியாளர்களால் ஏற்றுக்கொள்ளப்பட்டது.

கொல்கத்தாவிலே உள்ள இன்று பிரெசிடென்சிக் கல்லூரி என்று அழைக்கப்படும் பழைய இந்துக் கல்லூரியில் கல்வி கற்றார். வங்காளத்துப் பெண்கள் கல்வியில் சிறப்பதற்காகவும், நல்லுரிமைப் பெற்று விளங்குவதற்காகவும் மாசிக் பத்திரிக்கா என்னும் இதழைத் தொடங்கினார். 1840 ஆம் ஆண்டு  மாபெரும் முக்கோணமுறை நில அளவீடு திட்டத்தில் சேர்ந்தார். 1852 ஆம் ஆண்டு கொடுமுடி-15ன் (எவரெஸ்ட்) உயரத்தைக் கணித்தார். ஏப்பிரல் 10, 1802ல் சென்னையிலே தொடக்கப்பட்ட  மாபெரும் முக்கோணமுறை நில அளவீடு திட்டத்தின் நினைவாக, இந்திய அஞ்சல் நிறுவனம், 'சூன் 27, 2004ல் சென்னையில் ஒரு சிறப்பு அஞ்சல் தலை வெளியிட்டது. இதில் திரு இராதானாத் சிக்தார் படமும், திரு நைன் சிங்கு (இவரும் நில அளவீட்டில் முன்னணியில் பங்களித்தவர்) படமும் இடம் பெற்றிருந்தன.

வரலாறு
1831 ஆம் ஆண்டு ஜார்ஜ் எவரெஸ்ட் கோள முக்கோண முறையில் (Spherical Trigonometry) குறிப்பிட்டத் திறமையுள்ள ஒரு நல்ல இளம் கணிதவியலாளரைத் தேடும்போது, இந்து மதக் கல்லூரியின் அப்போதைய கணித ஆசிரியர் திரு. டைலர் டைட்லர் அவர்களின் மாணவர் ராதாநாத் சிக்தரை கண்டறிந்தார். அப்போது ராதாநாத்தின் வயது 19. அதன் பின்பு ராதாநாத் சிக்தார் 1831-ம் ஆண்டு டிசம்பர் மாதம் மாபெரும் முக்கோணக் கணக்கீட்டுக் குழுமத்தில் (Great Trigonometry Survey) இணைந்தார். அப்போது இவரது மாத ஊதியம் இந்திய ரூபாய் 30. இவரது புவி அளவியல் திறமையை அறிந்த குழுவினர் டேராடூன் அருகே உள்ள சிரோஜிக்கு இவரை அனுப்பினர். இவரது அணுகுமுறையானது வழக்கமான புவிப்பார்த்தச் செயல்முறைககளிலிருந்து (மாஸ்டரிங் முறை) மாறுபட்டு, சொந்த அறிவியல் கண்டுபிடிப்புக்களையும் உள்ளிடக்கிய புது வகையான அணுகுமுறையாக இருந்தது.

சிறப்பான செயல்பாட்டின் காரணமாக திரு. எவரெஸ்ட், ராநாதாத் சிக்தரை துணை கலெக்டராக ஜிடிஎஸ் பிரிவிற்கு மாற்றினார். 1843 ஆம் ஆண்டு திரு. எவரெஸ்ட் பணி ஓய்வு பெற்றதையடுத்து ராதாநாத் சிக்தர் நிர்வாக இயக்குநர் ஆனார். இருபது ஆண்டுகளுக்குப் பிறகு ராதாநாத் சிக்தரை தலைமைக் கணித அதிகாரியாக கல்கத்தா மாநகருக்குப் பணி நியமனம் செய்யப்பட்டார். இவர் பாரமானியமுக்கத்தின் அளவீடுகளாக நடைமுறையிலிருந்தவற்றை மாற்றியமைக்கத் தன்னுடைய கண்டுபிடிப்புக்களைப் (உதாரணமாக, 32 டிகிரி பாரன்ஹீட் மாற்று கணக்கீடுச் சூத்திரம்) பயன்படுத்தினார்.

இவர் தலைமையில் டார்ஜிலிங் அருகே பனி மூடிய மலைகள் அளவிடும் பணி கேணல் வாஹ் கேட்டுக்கொண்டபடித் தொடங்கியது. ஆறு வெவ்வேறு கண்காணிப்பு அளவீடுகளின்படி இன்றைய எவரெஸ்ட் சிகரமே உலகின் உச்சம் என ராதாநாத் சிக்தரால் அன்று பரிந்துரை செய்யப்பட்டு, சில வருடங்களுக்கு பிறகு ஏற்றுக்கொள்ளப்பட்டது. பனி சிகரத்திற்குப் பெயரிடப்படும்போது உள்ளுர் பெயர் முன்னுரிமை வேண்டும் என்ற வழக்கம் இருந்தது. ஆனால், கேணல் வாஹ் இதற்கு விதிவிலக்குக் கொடுத்தார். தன்னுடைய முன்னாள் தலைமை அதிகாரியாக இருந்த திரு. எவரெஸ்ட்டின் நினைவாக பெயரிடப்பட வேண்டும் என இராதானாத் சிக்தார் தெரிவித்தார். இதன் காரணமாக ராதாநாத் சிக்தாரின் பணி மற்றும் உழைப்பு அங்கீகரிக்கப்படவில்லை.

மேற்கோள்கள்

வெளியிணைப்பு 
 http://news.bbc.co.uk/2/hi/south_asia/3193576.stm
 http://www.danstopicals.com/trigsurv.htm

இந்தியக் கணிதவியலாளர்கள்
மாந்தக் கணிப்பாளர்கள்
1813 பிறப்புகள்
1870 இறப்புகள்
ஒரன்பூர்க் மாகாணம்

ஒரன்பூர்க் மாகாணம் (Orenburg Oblast , ஒரன்பூர்க்ஸ்கயா ஓபிலாஸ்த்) என்பது உருசியாவின் நடுவண் அலகும், ஒரு உருசிய மாகாணமும் ஆகும். இதன் நிர்வாக மையம்  ஒரன்பூர்க் ஆகும். இது உருவாக்கப்பட்ட 1938 முதல் 1957 வரை, இதன் பெயர் சிக்காலோவ் மாகாணம் என்று சோவியத் வீரரான  வேலெரி  சக்காலவ் என்பவரின் நினைவாக வைக்கப்பட்டது. இதன் மக்கள்தொகை: 2,033,072 ஆகும் (2010 கணக்கெடுப்பு)

புவியியல் 
இந்த மாகாணத்தின் மிக முக்கியமான நதி உரால் ஆகும்.

மக்கள் வகைப்பாடு 
இதன் மக்கள் தொகை: 2,033,072 ( 2010 கணக்கெடுப்பு )  2,179,551 ( 2002 மக்கள் தொகை கணக்கெடுப்பு );  2,174,459 ( 1989 மக்கள் தொகை கணக்கெடுப்பு .)

2012 முக்கிய புள்ளி விபரங்கள்
 பிறப்பு: 29 736 (1000 ஒன்றுக்கு 14.7)
 இறப்பு: 28 225 (1000 ஒன்றுக்கு 13.9) 
 மொத்த கருத்தரிப்பு விகிதம்:
2009 - 1.76 | 2010 - 1.80 | 2011 - 1.80 | 2012 - 1.95 | 2013 - 2.00 | 2014 - 2.02 (உ)

2010 ஆம் ஆண்டு கணக்கெடுப்பின் படி, இந்த  ஒப்ளாஸ்ட்டில் இனக் குழுக்களின் எண்ணிக்கை கீழ்கண்டவாறு இருந்தது:

 ரஷ்யர்கள் : 75.9%
 தடார்களுக்கும் : 7.6%
 கசாக்குகள் : 6%
 உக்ரைனியர்கள் : 2.5%
 பாஷ்கிரிகள்: 2.3%
 மோர்ட்வின்னர் : 1.9%
 ஜேர்மனியர்கள் : 0.6%
 சுவாசியர் : 0.6%
 பெலாரஷ்யர்கள் : 0.3%
 அசீரியர் : 0.4%
 மற்ற இனக் குழு, மக்கள் யாரும் 0.2% க்கு மேற்பட்டவர்கள் அல்லர்.

30.449 பேர் கணக்கெடுப்பில் தாங்கள் இந்த இனக்குழுவைச் சேர்ந்தவர்கள் எனக் குறிப்பிடாதவர்கள்.

சமயம் 
2012 இன் உத்தியோகபூர்வ கணக்கெடுப்பின் படி ஒரன்பூர்க் ஒப்லாஸ்து மக்கள் தொகையில் 40.2% பேர் உருசிய மரபுவழித் திருச்சபையை பின்பற்றுகின்றனர் , 3% பொதுவான  கிருத்துவர் (கத்தோலிக்கம் மற்றும் புரொட்டஸ்டன்ட் நீங்கலாக), 2% மேற்கத்திய மரபுவழி கிருத்தவர்.  13% முஸ்லிம்கள் பெண்கள் ஆவார்கள் மக்கள் தொகை. 3% மக்கள் தொகையினர் ஸ்லாவிக் நாட்டப்பற மதத்தினர், 6.8% மற்ற மதங்களைச் சேர்ந்தவர்களாகவோ அல்லது கணக்கெடுப்பின்போது மதத்தைப் பற்றி பதில் தராதவர்கள் ஆவர்.  20% "ஆன்மீக நாட்டம் அற்றவர்கள். 12%  நாத்திகர்.

பொருளாதாரம் 
ஒரன்பூர்க் ஒப்லாஸ்து ரஷ்யாவின் முதன்மையான விவசாய பகுதிகளில் ஒன்றாகும். இதன் காலநிலை வேளாண்மைக்கு ஏற்றதாக உள்ளது. ஈரப்பதமான வசந்தகால காற்றும், வறண்ட கோடைக்கால காற்றும் கொண்டது. இங்கு கோதுமை, கம்பு , சூரியகாந்தி , உருளைக்கிழங்கு , பட்டாணி , பீன்ஸ் , சோளம் , போன்றவை விளைகின்றன.
இந்த ஒப்ளாஸ்ட்டின் ஏற்றுமதி பொருட்கள்  எண்ணெய் மற்றும் எண்ணெய்சார்ந்த பொருட்களும், எரிவாயு மற்றும் எரிவாயுசார்ந்த பொருட்களும்,  இரும்பு மற்றும் இரும்பு பொருட்களும்,  நிக்கல் , கல்நார் , குரோமியம் கலவைகள், கடின தாமிரம், மின்சார இயந்திரங்கள், ரேடியேட்டர்கள், இயந்திரங்கள், கட்டுமான தொழில் தயாரிப்புகள் போன்றவை ஆகும்.

மேற்கோள்கள்
வீர. லெ. சிந்நயச் செட்டியார்

வீர. லெ. சிந்நயச் செட்டியார் (1855 - 1900) 19-ஆம் நூற்றாண்டில் வாழ்ந்த பெரும்புலவர், சைவ சித்தாந்த வித்தகர். ஆசுகவி என்று போற்றப்பட்டவர்.

வாழ்க்கைச் சுருக்கம்
சிந்நயச் செட்டியார் தேவகோட்டையில் நாட்டுக்கோட்டை நகரத்தார் சாதியில் "மேலவீடு' எனப்படும் செல்வக் குடும்பத்தில் 1855-ஆம் ஆண்டு வீர.லெட்சுமணன் செட்டியார் - லெட்சுமி ஆச்சிக்கு நான்காம் பிள்ளையாகப் பிறந்தார். சிந்நயச் செட்டியாரின் மனைவி பெயர் மீனாட்சி. இவர்களின் ஒரே பிள்ளை காசி மூன்றாண்டுகளில் இறந்து போனது.

சிந்நயச் செட்டியாரின் குரு, தேவகோட்டை 'வன்றொண்டர்' நாராயணன் செட்டியார். இந்த வன்றொண்டர், மகாவித்துவான் மீனாட்சிசுந்தரம் பிள்ளையின் மாணவர். சிந்நயச் செட்டியாரின் மானசீக குரு யாழ்ப்பாணம் ஆறுமுகநாவலர். "சிலேடைப் புலி' பிச்சுவையர், காரைக்குடி சிவபூசகர் சொக்கலிங்கம், இராமநாதபுரம் ரா.ராகவையங்கார் ஆகியோர் சிந்நயச் செட்டியாரின் மாணவர்கள்.

இவருடைய உருவத் தோற்றம் யாரையும் ஈர்க்கக் கூடியது. நல்ல சிவப்பு நிறம், விபூதி, ருத்ராட்சம் அணிந்து பஞ்சகச்ச மேலாடையில் சிவப்பழமாய்க் காட்சி அளிப்பார். கையில் எப்பொழுதும் ஓலைச்சுவடி இருக்கும். ரத்தினக் கம்பளத்தில் வீற்றிருப்பார்.

பாண்டித்துரைத் தேவர் சிந்நயச் செட்டியாரின் இனிய தோழர். இருவரும் அடிக்கடி சந்தித்து அளவளாவுவர். பாண்டித்துரைத் தேவர் நான்காம் தமிழ்ச் சங்கத்தை மதுரையில் நிறுவ முயன்றபோது, அவருக்கு உறுதுணையாக நின்றவர் சிந்நயச் செட்டியார்.

மகாவித்துவான் மீனாட்சிசுந்தரம் பிள்ளை, உ. வே. சாமிநாதையர் போன்றோர் இவரைப் பாராட்டியுள்ளனர். 'வன்றொண்டர்' நாராயணன் செட்டியார், "தன் மாணவர்களில் 'ஆசுகவி' பாடக்கூடியவர் சிந்நயச் செட்டியார் ஒருவரே" என்று தன்னிடம் கூறியதாக உ.வே.சா., தமது வாழ்க்கை வரலாற்றில் கூறியிருக்கிறார்.

மதுரை மீனாட்சி அம்மன் கோயில் திருப்பணி செய்த "வயிநாகரம்' குடும்பத்தைச் சேர்ந்த இராமநாதன் செட்டியார், தமது "கவிதைமலர்' என்ற நூலில், சிந்நயச் செட்டியாரைப் போற்றிப் பாடல் எழுதியுள்ளார்.

சேவைகள்
திருவாரூரில் இவர் வாழ்ந்த காலத்தில் 'திருவிளம்பல்' என்ற திருத்தலத்தில் உள்ள சிவன் கோயிலை புதுப்பித்தார்.

திருவாமாத்தூர் வண்ணச்சரபம் தண்டபாணி சுவாமிகளை தேவகோட்டைக்கு அழைத்து வந்து, தேவகோட்டை நகரச் சிவன் கோயிலில் உள்ள தண்டபாணி பேரில் பிள்ளைத்தமிழ் பாடச்செய்தார்.

வேலங்குடிக் கல்வெட்டில் இருந்து நாட்டுக்கோட்டை நகரத்தார் வரலாற்றை எழுதி வெளியிட்டார்.

எழுதியுள்ள நூல்கள்
மதுரை மீனாட்சி அம்மைப்பதிகம்
நாட்டுக்கோட்டை நகரத்தார் சரித்திரம்(1994)
திருவொற்றியூர்ப் புராணம்
குன்றக்குடி மயின்மலைப் பிள்ளைத் தமிழ்
தேவகோட்டை சிலம்பைப் பதிற்றுப்பத்து அந்தாதி
இராமேசுரம் தேவைத் திரிபு அந்தாதி
திருவண்ணாமலை அருணைச் சிலேடை வெண்பா
காசி யமக அந்தாதி
வெளிமுத்திப் புராணம்
கும்பாபிஷேக மகிமை
ஐம்பெரும் காப்பிய ஒப்பீடு
கண்டனூர் மீனாட்சி அம்மை பாடல்

உசாத்துணை

http://www.tamilvu.org/slet/ln00101/ln00101pag.jsp?bookid=305&pno=227
ஆராய்ச்சிப் பேரறிஞர் மயிலை சீனி.வேங்கடசாமி அவர்கள் எழுதியுள்ள “19-ஆம் நூற்றாண்டுத் தமிழ் இலக்கியம்“, பக்கம் 289, முதல் பதிப்பு 2003)

புலவர்கள்
ஆசுகவிகள்
1855 பிறப்புகள்
1900 இறப்புகள்
தமிழ்நாட்டுத் தமிழறிஞர்கள்‎
கோபாலா கோபாலா

கோபாலா கோபாலா (Gopala Gopala) 1996ஆம் ஆண்டில் பாண்டியராஜன் இயக்கம் மற்றும் நடிப்பில் வெளியான ஒரு இந்தியத் தமிழ்த் திரைப்படமாகும். பாண்டியராஜன், குஷ்பூ ஆகியோர் முக்கிய வேடங்களில் நடித்திருந்தனர். இத்திரைப்படத்திற்கு தேவா இசையமைத்திருந்தார். கவிஞர் வைரமுத்து பாடல்களை எழுதினார். காதலன் திரைப்படத்தில் இடம்பெற்ற பாடலின் மூலமாக பெயரிடப்பட்டது.

வெளியீடு 
இத்திரைப்படம் நூறு நாட்களைக் கடந்து வெற்றிகரமாக ஓடியது. பின்னர், இத்திரைப்படம் திலீப் நடிப்பில் மிஸ்டர் பட்லர் என்ற பெயரில் வெளியானது.

மேற்கோள்கள்

வெளி இணைப்புகள் 
 

1996 தமிழ்த் திரைப்படங்கள்
இந்தியத் தமிழ்த் திரைப்படங்கள்
நகைச்சுவைத் தமிழ்த் திரைப்படங்கள்
தேவா இசையமைத்த திரைப்படங்கள்
சார்லி நடித்த திரைப்படங்கள்
அசாம் மகளிர் பல்கலைக்கழகம்

அசாம் மகளிர் பல்கலைக்கழகம் என்னும் பொதுத் துறைப் பல்கலைக்கழகம், இந்திய மாநிலமான அசாமின் யோர்ஹாட்டில் அமைந்துள்ளது. இது அசாம் மாநில அரசின் அசாம் மகளிர் பல்கலைக்கழக சட்டம் (2013) என்ற சட்டத்தின் மூலம் நிறுவப்பட்டது. இது பெண்களுக்காக அசாமில் தொடங்கப்பட்ட முதல் பல்கலைக்கழகம் ஆகும்.

கல்வி
இந்த பல்கலைக்கழகத்தில் இளநிலை, முதுநிலை ஆகிய பிரிவுகளில் கல்வி கற்பிக்கின்றனர்.

சான்றுகள்

இணைப்புகள்

யோர்ஹாட் மாவட்டம்
அசாமில் உள்ள பல்கலைக்கழகங்கள்
அசாமில் உள்ள மகளிர் பல்கலைக்கழகங்களும் கல்லூரிகளும்
கபடி கபடி (திரைப்படம்)

கபடி கபடி (Kabadi Kabadi)  2001ஆவது ஆண்டில் பாண்டியராஜன் இயக்கத்தில் வெளியான ஒரு இந்திய நகைச்சுவைத் தமிழ்த் திரைப்படமாகும். பாண்டியராஜன், மணிவண்ணன், சங்கீதா கிரிஷ், கரண் ஆகியோர் முக்கிய வேடங்களில் நடித்திருந்தனர். தமிழில் சிறப்பான வரவேற்பு பெற்ற இத்திரைப்படம், பின்னர் முசோ சாதி கரோக் என்ற பெயரில் சல்மான் கான், பிரியங்கா சோப்ரா, அக்சய் குமார் ஆகியோரது நடிப்பில் இந்தியில் மறுஆக்கம் செய்யப்பட்டது.

1997 ஆம் ஆண்டின் நடுப்பகுதியில் பாண்டியராஜனால் இத்திரைப்படம் அறிவிக்கப்பட்டது.  படத்தை கே. பாக்யராஜ் எழுதுவார் என்றும் பூர்ணிமா பாக்யராஜ் தயாரிப்பார் என்றும் அவர் தெரிவித்தார்.  தயாரிப்பாளர்களுக்கு ஏற்பட்ட நிதிப் பிரச்சனையால் படம் தாமதமானது

நடிகர்கள் 
 பாண்டியராஜன்
 சங்கீதா கிரிஷ்
 மணிவண்ணன்
 கரண்

மேற்கோள்கள்

வெளி இணைப்புகள் 
 

2001 தமிழ்த் திரைப்படங்கள்
இந்தியத் தமிழ்த் திரைப்படங்கள்
நகைச்சுவைத் தமிழ்த் திரைப்படங்கள்
மணிவண்ணன் நடித்த திரைப்படங்கள்
பாண்டியராஜன் நடித்த தமிழ்த் திரைப்படங்கள்
பார்கவி ராவ்

பார்கவி பிரபஞ்சன் ராவ் (14 ஆகஸ்ட் 1955- 23 மே 2008) சாகித்ய அகாதெமி விருது பெற்ற எழுத்தாளர் ஆவார். இவர் சிறந்த மொழிபெயர்ப்பாளரும் ஆவார். இவர் கிரீஷ் கர்னாட் எழுதிய பல நூல்களை மொழிபெயர்த்துள்ளார். இருபதாம் நூற்றாண்டைச் சேர்ந்த பெண் எழுத்தாளர்கள் எழுதிய நூறு சிறுகதைகளைத் தொகுத்து, மொழிபெயர்த்து இவர் எழுதிய நூரெல்லா பான்டா தெலுங்கு மொழி இலக்கியத்தின் சிறந்த படைப்பாகக் கருதப்படுகிறது. இவர் ஐதராபாத்தில் மாரடைப்பால் 23 மே 2008ல் காலமானார்.

பெண் எழுத்தாளர்கள்
1955 பிறப்புகள்
2008 இறப்புகள்
1944 பிறப்புகள்
பள்ளாரி மாவட்ட நபர்கள்

மேற்கோள்கள்
சீதாமரி மாவட்டம்

சீதாமரி மாவட்டம், இந்திய மாநிலமான பீகாரின் மாவட்டங்களில் ஒன்று.. இதன் தலைமையகம் தும்ராவில் உள்ளது. இந்த மாவட்டம் நேபாளத்தை ஒட்டி அமைந்துள்ளது.

மாவட்ட நிர்வாகம்

வருவாய் வட்டங்கள் 
சீதாமரி மாவட்டம் 3 வருவாய் வட்டங்களைக் கொண்டது. அவைகள்: 
 சீதாமரி சதர்
 பேல்சந்த் 
 பூப்ரி

ஊராட்சி ஒன்றியங்கள் 
இம்மாவட்டம் 17 ஊராட்சி ஒன்றியங்களைக் கொண்டது. அவைகள்:

பொருளாதாரம் 
2006ஆம் ஆண்டில், ஒன்றிய அரசு ஒரு கணக்கெடுப்பை வெளியிட்டது. அதில் பொருளாதாரத்தில் பின்தங்கிய 250 மாவட்டங்கள் பட்டியலிடப்பட்டன. இந்த மாவட்டமும் அந்த பட்டியலில் இடம் பெற்றிருப்பதால், இதுவும் பொருளாதாரத்தில் பின்தங்கிய மாவட்டங்களுக்கான ஒன்றிய அரசின் நிதியைப் பெறுகிறது

மக்கள் தொகை பரம்பல் 
2011 ஆம் ஆண்டு இந்திய மக்கள் தொகை கணக்கெடுப்பின் படி, சீதாமரி மாவட்ட மக்கள்தொகை 34,23,574 ஆகும்.  இம்மாவட்டடத்தில் மக்கள்தொகை அடர்த்தி, ஒரு சதுர கிலோ மீட்டர் பரப்பளவில் 1491 நபர்கள் வசிக்கின்ரனர்.  இம்மாவட்டத்தில் இந்தி மொழி 82.73%, மைதிலி மொழி 3.25% மற்றும் உருது 13.96% பேசுகின்றனர். மக்கள் தொகையில் இந்துக்கள் 78.06% மற்றும் இசுலாமியர் 21.62% உள்ளனர்.

மேற்கோள்கள்

வெளி இணைப்புகள் 
  சீதாமரி மாவட்ட அரசின் வலைத்தளம் 
  மாவட்ட வரைபடம் 

பீகார் மாவட்டங்கள்
சீதாமரி மாவட்டம்
தாமசு என்றி அக்சுலி

தாமசு என்றி அக்சுலி (Thomas Henry Huxley 4 மே 1825–29 சூன் 1895) உயிரியல் துறை, விலங்கியல் துறை அறிஞர். கல்வியாளர், தார்வினின் பரிணாம வளர்ச்சிக் கோட்பாட்டையும் கருத்துகளையும் வரவேற்று அவற்றைப் பரப்பியவர்.  'தார்வினின் புல்டாக்' என்றும் இவர் அழைக்கப்பட்டார்.

இளமைக்கல்வி
இலண்டன் அருகில் ஈலிங் என்னும் ஊரில் பிறந்த தாமசு என்றி அக்சுலி பள்ளியில் கற்றவை குறைவாக இருந்தபோதிலும் தம் சொந்த முயற்சியில் அறிவியல், வரலாறு, தத்துவம் ஆகியவற்றைப்  படித்து அறிவை வளர்த்துக் கொண்டார். செருமன் மொழியையும் கற்றார். 15 ஆம் அகவையில் மருத்துவத்தைப் பயின்றார். எச் எம் எஸ் ராட்டில்ஸ்னேக்  என்னும் கப்பலில் மருத்துவராகப்  பயணம் செய்தார். அப்போது கடல் வாழ் உயிரினங்கள்,  முதுகெலும்பில்லா விலங்குகள், தொல்லுயிர்கள் முதலியனவற்றை ஆராய்ந்தார்.

கருத்துகள்
அறிவியல் முன்னேற்றத்தினாலும் வளர்ச்சியினாலும் சமயக் கோட்பாடுகள் உண்மையல்ல என மெய்ப்பிக்கப்பட்டது என்று சொன்னார்.
கடவுள் பற்றிய ஐயப்பாட்டாளர் என்னும் பொருள் கொண்ட 'அக்னாஸ்டிக்' என்னும் ஆங்கிலச் சொல்லை உருவாக்கினார்.
தார்வினின் பரிணாமக் கொள்கை பற்றியும், இயற்கையும் மனிதனும் என்னும் கருத்துபற்றியும், நம்பா மதம், கிறித்தவம் பற்றியும் நூல்கள்   எழுதினார். செய்முறைப் பயிற்சியே அறிவியல் கல்வி சிறக்க வழியாகும் என வலியுறுத்தினார்.

பிரேவ் நியூ வர்ல்ட்  (Brave New World) என்னும் புகழ் பெற்ற புதினத்தை எழுதிய ஆல்டஸ் அக்சுலீ (aldous hukley)  என்பவர் தாமசு என்றி அக்சுலியின் பெயரன் ஆவார்.

சான்றாவணம்
 http://www.amazon.com/Thomas-Henry-Huxley/e/B001HMWSGO
 http://lexicorps.com/huxley.htm 
 http://www.pbs.org/wgbh/evolution/library/02/2/l_022_09.html

மேற்கோள்கள்

மரபியலாளர்கள்
1825 பிறப்புகள்
1895 இறப்புகள்
நெத்திஅடி (திரைப்படம்)

நெத்திஅடி 1988ஆவது ஆண்டில் பாண்டியராஜன் இயக்கத்தில் வெளியான ஒரு இந்திய நகைச்சுவைத் தமிழ்த் திரைப்படமாகும். பாண்டியராஜன், வைஷ்ணவி, அமலா, ஜனகராஜ் ஆகியோர் முக்கிய வேடங்களில் நடித்திருந்தனர். பாண்டியராஜன் இப்படத்திற்கு இசையமைத்துள்ளார்

நடிகர்கள் 
 பாண்டியராஜன்
 வைஷ்ணவி
 அமலா - சிறப்புத் தோற்றம் 
 செந்தில்
 ஜனகராஜ்
 குயிலி

மேற்கோள்கள்

வெளி இணைப்புகள் 

1988 தமிழ்த் திரைப்படங்கள்
இந்தியத் தமிழ்த் திரைப்படங்கள்
நகைச்சுவைத் தமிழ்த் திரைப்படங்கள்
பாண்டியராஜன் நடித்த தமிழ்த் திரைப்படங்கள்
ஜனகராஜ் நடித்த திரைப்படங்கள்
பருண் டே

பருண் டே (Barun De அக்டோபர் 30, 1932—சூலை 16, 2013) வரலாற்றாய்வாளர், கல்வியாளர், ஆசிரியர், நூலாசிரியர் எனப் பன்முகம் கொண்டவர். கல்கத்தா சமூக அறிவியல் மையத்தை நிறுவி இயக்குநராக  இருந்தார். மவுலானா அபுல் கலாம் ஆசாத் ஆசிய கல்வி நிறுவனத்தின் இயக்குநராகவும் பணியாற்றினார்.

இளமையும் கல்வியும்

பருண் டே தம் தொடக்கக் கல்வியை ஆக்ராவிலும் பின்னர் கல்கத்தா தூய சேவியர் கல்லூரியிலும், கல்கத்தா மாநிலக் கல்லூரியிலும் இளங்கலை வரலாறும் முதுகலையும் பயின்றார். ஆக்சுபோர்டு பல்கலைக் கழகத்தில் ஆய்வு செய்து முனைவர் பட்டம் பெற்றார்.

பணிகள்

பருண் டே  கல்கத்தா பல்கலைக் கழகம்,  பர்த்வான் பல்கலைக் கழகம், டியூக் பல்கலைக்கழகம், சிட்னி பல்கலைக்கழகம், இந்திய மேலாண்மை நிறுவனம் ஆகியவற்றில் ஆசிரியராகப்  பணி செய்தார். நவீன இந்தியாவின் வரலாற்றை ஆய்வு செய்தார். 17 ஆம் நூற்றாண்டு  மற்றும் 18 ஆம் நூற்றாண்டு சமூகப் பொருளியல் வரலாறு எழுதினார். பிபன் சந்திரா, அமலேசு திரிபாதி  ஆகிய வரலாற்று  ஆசிரியர்களுடன் இணைந்து விடுதலைப்  போராட்டம் என்னும் மதிப்பிடு  செய்து நூல் எழுதினார். தொடக்கக் காலத்தில் இந்தியாவில் பிரிட்டிசு ஆட்சி பற்றியும் பிற்காலத்தில் வங்க மறுமலர்ச்சி பற்றியும் எழுதினார்.  அவருடைய ஆசிரியர் சுசொமன் சர்க்கார் பற்றியும்  கட்டுரைகள் எழுதினர்.
செக்குலரிசம் அட் தி பே : உஸ்பெஸ்கிஸ்தான் அட் தி டர்ன் ஆப் செஞ்சுரி என்பது அவர் எழுதியவற்றில் சிறந்த நூல் எனக்கருதப்படுகிறது.

உசாத்துணை

http://www.amazon.in/Secularism-Bay-Uzbekistan-Turn-Century/dp/8173046069

http://www.thehindu.com/news/national/historian-barun-de-passes-away/article4925062.ece

http://www.telegraphindia.com/1130718/jsp/calcutta/story_17126553.jsp#.Vj99ldIrJdg

மேற்கோள்கள்

வரலாற்றாளர்கள்
1932 பிறப்புகள்
2013 இறப்புகள்
மனைவி ரெடி (திரைப்படம்)

மனைவி ரெடி 1987ஆவது ஆண்டில் பாண்டியராஜன் இயக்கத்தில் வெளியான ஒரு இந்திய நகைச்சுவைத் தமிழ்த் திரைப்படமாகும். பாண்டியராஜன், ஆர். எஸ். மனோகர், கே. ஏ. தங்கவேலு ஆகியோர் முக்கிய வேடங்களில் நடித்திருந்தனர்.

நடிகர்கள் 
 பாண்டியராஜன்
 ஆர். எஸ். மனோகர்
 மனோரமா
 கே. ஏ. தங்கவேலு
 தெபாசிறீ ராய்
 தமிழ் ஆசிரியராக பசி நாராயணன் 
 சிந்தாமணியின் தந்தையாக கே.கே.சவுந்தர்
 சிந்தாமணியின் அத்தையாக மனோரமா 
 குமரிமுத்து 
 போஸ்ட்மேனாக சிவராமன்
 எம்.எல்.ஏ தங்கராஜ்
 பிரதாப் போத்தன் (விருந்தினர் தோற்றம்) டாக்டராக - (எஸ். என். சுரேந்தர்) பின்னணிக்குரல்

பாடல்கள் 
இத்திரைப்படத்திற்கு இளையராஜா இசையமைத்திருந்தார். அனைத்து பாடல்களையும் கவிஞர் வாலி இயற்றினார்.

மேற்கோள்கள்

வெளி இணைப்புகள் 

1988 தமிழ்த் திரைப்படங்கள்
இந்தியத் தமிழ்த் திரைப்படங்கள்
நகைச்சுவைத் தமிழ்த் திரைப்படங்கள்
இளையராஜா இசையமைத்த திரைப்படங்கள்
மனோரமா நடித்த திரைப்படங்கள்
பாண்டியராஜன் நடித்த தமிழ்த் திரைப்படங்கள்
கே. ஏ. தங்கவேலு நடித்த திரைப்படங்கள்
குமரிமுத்து நடித்த திரைப்படங்கள்
சுப்புராயபுரம் ஊராட்சி

சுப்புராயபுரம் ஊராட்சி (Subburayapuram Gram Panchayat), தமிழ்நாட்டின், அரியலூர் மாவட்டத்தில் உள்ள அரியலூர் ஒன்றியத்தில் அமைந்துள்ளது. இந்த ஊராட்சி, அரியலூர் சட்டமன்றத் தொகுதிக்கும், சிதம்பரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர்.   2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2070 ஆகும். இவர்களில் பெண்கள் 1050 பேரும் ஆண்கள் 1020  பேரும் உள்ளனர்.

அடிப்படை வசதிகள் 
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.

சிற்றூர்கள் 
இந்த ஊராட்சியில் அமைந்துள்ள சிற்றூர்களின் பட்டியல்:

 குறிச்சிநத்தம் 
 பள்ளகிருஷ்ணாபுரம்
 ரங்கசமுத்திரம்
 சுப்புராயபுரம்

சான்றுகள் 

அரியலூர் மாவட்ட ஊராட்சிகள்
த. இ. க. ஊராட்சித் திட்டம்
புஞ்சைதுறையம்பாளையம் ஊராட்சி

புஞ்சைதுறையம்பாளையம் ஊராட்சி (Punjaithuraiyampalayam Gram Panchayat), தமிழ்நாட்டின் ஈரோடு மாவட்டத்தில் உள்ள தூக்கநாயக்கன்பாளையம் வட்டாரத்தில் அமைந்துள்ளது. இந்த ஊராட்சி, அந்தியூர் சட்டமன்றத் தொகுதிக்கும் திருப்பூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர்.   2011-ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 8312பேர் ஆவர். இவர்களில் பெண்கள் 4007 பேரும் ஆண்கள் 4305  பேரும் உள்ளனர்.

அடிப்படை வசதிகள் 
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.

சிற்றூர்கள் 
இந்த ஊராட்சியில் அமைந்துள்ள சிற்றூர்களின் பட்டியல்:
# பங்களாபுதூர்
 அண்ணாநகர்
 இந்திராநகர்
 உப்பு பள்ளம்
 புஞ்சைதுறையாம்பாளையம்

சான்றுகள் 

ஈரோடு மாவட்ட ஊராட்சிகள்
த. இ. க. ஊராட்சித் திட்டம்
நல்லூர் ஊராட்சி (ஈரோடு)

நல்லூர் ஊராட்சி (Nallur Gram Panchayat), தமிழ்நாட்டின் ஈரோடு மாவட்டத்தில் உள்ள பவானிசாகர் வட்டாரத்தில் அமைந்துள்ளது. இந்த ஊராட்சி, பவானிசாகர் சட்டமன்றத் தொகுதிக்கும் நீலகிரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர்.   2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 7549 ஆகும். இவர்களில் பெண்கள் 3787 பேரும் ஆண்கள் 3762  பேரும் உள்ளனர்.

அடிப்படை வசதிகள் 
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.

சிற்றூர்கள் 
இந்த ஊராட்சியில் அமைந்துள்ள சிற்றூர்களின் பட்டியல்:
# தாசம்பாளையம்
 காந்திபுரம்
 கணேசபுரம்
 நேருநகர்
 பொன்னம்பாளையம்
 புதுப்பாளையம்
 எரங்காட்டுபாளையம்
 முல்லைநகர்
 நல்லூர்
 பண்ணாடிபுதூர்

சான்றுகள் 

ஈரோடு மாவட்ட ஊராட்சிகள்
த. இ. க. ஊராட்சித் திட்டம்
விஜயபுரி ஊராட்சி

விஜயபுரி ஊராட்சி (Vijayapuri Gram Panchayat), தமிழ்நாட்டின் ஈரோடு மாவட்டத்தில் உள்ள பெருந்துறை வட்டாரத்தில் அமைந்துள்ளது. இந்த ஊராட்சி, பெருந்துறை சட்டமன்றத் தொகுதிக்கும் திருப்பூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர்.   2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 6517 ஆகும். இவர்களில் பெண்கள் 3124 பேரும் ஆண்கள் 3393  பேரும் உள்ளனர்.

அடிப்படை வசதிகள் 
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.

சிற்றூர்கள் 
இந்த ஊராட்சியில் அமைந்துள்ள சிற்றூர்களின் பட்டியல்:

 கள்ளியம்புதூர்
 சாணார் பாளையம்
 பாரதி நகர்
 ஏரிமேடு
 மேக்கூர்
 சொட்டக்கரை
 புள்ளார்பாளையம் 
 லட்சுமனூர்
 பகளாயூர்
 மேக்கூர் சி.எஸ்.ஐ காலனி
 விஜயமங்கலம்
 விஜயமங்கலம் மேக்கூர்
 செட்டி வீதி விஜயபுரி
 முத்து நகர்
 பகளாயூர் அரிசனக் காலனி
 கள்ளியம்புதூர் அரிசனக் காலனி
 பாலாஜி நகர்
 அண்ணமார் கோயில் தோட்டம்
 கேபிஆர் தோட்டம்
 கற்பக விநாயக நகர் பகலாயூர் 
 அண்ணா நகர்
 இந்திரா நகர் 
 வாகைப் புதூர்
முல்லை நகர் பகலாயூர்
சாஸ்தா புரம் சாணார் பாளையம்

சான்றுகள் 

ஈரோடு மாவட்ட ஊராட்சிகள்
த. இ. க. ஊராட்சித் திட்டம்
விலங்கல்பட்டு ஊராட்சி

விலங்கல்பட்டு ஊராட்சி (Vilangalpattu Gram Panchayat), தமிழ்நாட்டின் கடலூர் மாவட்டத்தில் உள்ள கடலூர் வட்டாரத்தில் அமைந்துள்ளது. இந்த ஊராட்சி, குறிஞ்சிப்பாடி சட்டமன்றத் தொகுதிக்கும் கடலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர்.   2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2464 ஆகும். இவர்களில் பெண்கள் 1205 பேரும் ஆண்கள் 1259  பேரும் உள்ளனர்.

அடிப்படை வசதிகள் 
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.

சிற்றூர்கள் 
இந்த ஊராட்சியில் அமைந்துள்ள சிற்றூர்களின் பட்டியல்:
# குழந்தைகுப்பம்
 வி.பெத்தாங்குப்பம்
 விலங்கல்பட்டு
 விலங்கல்பட்டு காலனி

சான்றுகள் 

கடலூர் மாவட்ட ஊராட்சிகள்
த. இ. க. ஊராட்சித் திட்டம்
வானமாதேவி ஊராட்சி

வானமாதேவி ஊராட்சி (Vanamadevi Gram Panchayat), தமிழ்நாட்டின் கடலூர் மாவட்டத்தில் உள்ள கடலூர் வட்டாரத்தில் அமைந்துள்ளது. இந்த ஊராட்சி, குறிஞ்சிப்பாடி சட்டமன்றத் தொகுதிக்கும் கடலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர்.   2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1797 ஆகும். இவர்களில் பெண்கள் 886 பேரும் ஆண்கள் 911  பேரும் உள்ளனர்.

அடிப்படை வசதிகள் 
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.

சிற்றூர்கள் 
இந்த ஊராட்சியில் அமைந்துள்ள சிற்றூர்களின் பட்டியல்:
# கட்டாரசாவடி
 வா.பெத்தாங்குப்பம்
 சேர்க்கான்பாளையம்
 வானமாதேவி
 வானமாதேவி காலனி

சான்றுகள் 

கடலூர் மாவட்ட ஊராட்சிகள்
த. இ. க. ஊராட்சித் திட்டம்
தோட்டப்பட்டு ஊராட்சி

தோட்டப்பட்டு ஊராட்சி (Thottapattu Gram Panchayat), தமிழ்நாட்டின் கடலூர் மாவட்டத்தில் உள்ள கடலூர் வட்டாரத்தில் அமைந்துள்ளது. இந்த ஊராட்சி, கடலூர் சட்டமன்றத் தொகுதிக்கும் கடலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர்.   2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2230 ஆகும். இவர்களில் பெண்கள் 1130 பேரும் ஆண்கள் 1100  பேரும் உள்ளனர்.

அடிப்படை வசதிகள் 
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.

சிற்றூர்கள் 
இந்த ஊராட்சியில் அமைந்துள்ள சிற்றூர்களின் பட்டியல்:
# T.குமாரபுரம்
 தோட்டப்பட்டு
 தோட்டப்பட்டு காலனி
 விநாயகர் கோயில் தெரு

சான்றுகள் 

கடலூர் மாவட்ட ஊராட்சிகள்
த. இ. க. ஊராட்சித் திட்டம்
திருப்பனாம்பாக்கம் ஊராட்சி

திருப்பனாம்பாக்கம் ஊராட்சி (Thirupanampakkam Gram Panchayat), தமிழ்நாட்டின் கடலூர் மாவட்டத்தில் உள்ள கடலூர் வட்டாரத்தில் அமைந்துள்ளது. இந்த ஊராட்சி, கடலூர் சட்டமன்றத் தொகுதிக்கும் கடலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர்.   2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3290 ஆகும். இவர்களில் பெண்கள் 1600 பேரும் ஆண்கள் 1690  பேரும் உள்ளனர்.

அடிப்படை வசதிகள் 
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.

சிற்றூர்கள் 
இந்த ஊராட்சியில் அமைந்துள்ள சிற்றூர்களின் பட்டியல்:
# எடப்பாளையம்
 இரண்டாயிரவிளாகம்
 இரண்டாயிரவிளாகம் பழைய காலனி
 ஜோதிநகர் காலனி
 களையூர்
 களையூர் காலனி
 தாடிநத்தம்
 திருப்பணாம்பாக்கம்
 திருப்பணாம்பாக்கம் காலனி

சான்றுகள் 

கடலூர் மாவட்ட ஊராட்சிகள்
த. இ. க. ஊராட்சித் திட்டம்
திருமாணிகுழி ஊராட்சி

திருமாணிக்குழி ஊராட்சி (Thirumanikuzhi Gram Panchayat), தமிழ்நாட்டின் கடலூர் மாவட்டத்தில் உள்ள கடலூர் வட்டாரத்தில் அமைந்துள்ளது. இந்த ஊராட்சி, குறிஞ்சிப்பாடி சட்டமன்றத் தொகுதிக்கும் கடலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர்.   2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2369 ஆகும். இவர்களில் பெண்கள் 1186 பேரும் ஆண்கள் 1183  பேரும் உள்ளனர்.

அடிப்படை வசதிகள் 
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.

சிற்றூர்கள் 
இந்த ஊராட்சியில் அமைந்துள்ள சிற்றூர்களின் பட்டியல்:
# தி.புதுபாளையம்
 திருமாணிக்குழி காலனி 
 திருமாணிக்குழி
 ஆர்.ஆர்.நகர்

சான்றுகள் 

கடலூர் மாவட்ட ஊராட்சிகள்
த. இ. க. ஊராட்சித் திட்டம்